Period: Old Babylonian
Genre: Literary
Transliteration:
<SURFACE>
...
...ki bi₂-mul...
...mi₂ mu-na-ni-dug₄...
...tar-ra-ni šu zid bi₂-ŋa₂-ar...
{ŋiš}erin duru₅ {ŋiš}ha-šu-ur₂-ra du₃-a-am₃
a-a-zu an kug-ge pa mu-ni-mul-mul
ud-ba nin-ŋu₁₀ inim an-na-ke₄ ba-gub
{d}nin-sumun₂-na-ke₄ dam-a-ni kug {d}lugal-ban₃-da nam ba-da-an-tar-re
sizkur-ra-na mu-da-an-kuš₂-u₃
an kug-ra ub-šu-kin-na-ka si mu-na-ni-in-sa₂
a-a-ŋu₁₀ an lugal diŋir-re-ne-me-en₃
kalam niŋ₂-daŋal-ba igi mu-ni-il₂
saŋ gig₂ u₈-gin₇ lu-a-ba
šul-gi gu₂-saŋ-ba ma-ni-in...sipad zid-bi he₂-am₃
mes pa mul-ŋu₁₀-um ki ma-an-dar
...ma-dam mu-mu ma-a-de₆
...erina₈-ŋu₁₀-um ur₂ ma-a-gur
...šeg₁₂ ki-en-gi-ra-ka pa e₃ ba-ni-ak
...til₃-la mu-na-a-de₂
...ka ud ha-ba-gub
...
...urim₂{ki}ma <unk>
...nam-lugal ba-mu
...
{ŋiš}erina₈-bi ki im-ma-pad₃
ze₂ inim kug-ba mu-da-an-gub-en₃
zag-e₃ gal mah urim₂{ki}ma-ka
inim dug₃ ka-e ba-ab-du₇-a-e
šul-gi lugal bal sag₉-ga-ke₄
diŋir-me-en₃ bi₃-lu₅-da nam-lugal-la₂ mu-ŋa₂-ra-a šu hu-mu-ra-ab-du₇-du₇
ŋiš-hur diŋir-re-ne-ke₄ si hu-mu-ra-ab-sa₂-e
ninda ud-sakar-ra ninda zag-mu-ka-ke₄ ŋiš hu-mu-ra-ab-tag-ge
ze₂ a-ra-zu-ni ud he₂-ma-tum₂-en₃
he₂-ŋal₂ u₂-šim-gin₇ ki dar-ra ŋiš-ŋu₁₀ na-nam
ud-ba nin-ŋu₁₀ inim an-na-da...
{d}nin-sumun₂-na-ke₄ šul-gi lugal urim₅{ki}ma-ka
kišib-la₂ zid-da-ni...
e₂-gal-mah-ni-še₃ ul-la...
barag mah an kug-ge mu-ŋa₂-ra-a...
ubur₂ kug-ga-na mi₂...
sipad šul-gi {ŋiš}ŋiri₂ gal-zu...
šag₄ kug izi-a zig₃-ŋu₁₀ mu-ši-ib₂-hul₂-hul₂
a-a-ŋu₁₀ an...lugal-zu-um
...e₃-me-en₃
...<unk> nam-lugal-la₂-za za₃-mi₂ ma-ra-ni-in-dug₄
šul-gi amar kug tud-da-ŋu₁₀-me-en₃
a dug₃ {d}lugal-ban₃-da-me-en₃
ur₂ kug-ŋu₁₀-a mu-ni-ib₂-buluŋ₃-en₃
ubur₂ kug-ŋu₁₀-a nam ma-ra-ni-tar
niŋ₂ sag₉-ga ha-la-ŋa₂ ŋal₂-la-me-en₃
an kug-ta...<unk> ma al...
ŋe₂₆-e nin-me-en₃ kug {d}nin-sumun₂-na ama nam-lugal-la
munus zid saŋ bar sag₉ nam-nin-a tum₂-ma
šul-gi ur us₂-zu ŋe₂₆-e-me-en₃
tug₂-ba₁₃ kun₂-a-ŋu₁₀ bar-ra he₂-mi-dul
dub₃ kug-ŋu₁₀-a a-ne...<unk> dug₄-ga
sipad niŋ₂-si-sa₂-a tud-da-me-en₃
inim kug-ŋu₁₀-ta nir he₂-em-ta-a-ŋal₂
mu kug-zu ka-ge im-ma-ab-du₇
su diŋir gal-gal-ne-ke₄ i₃ li he₂-ak-ke₄
ŋidru di kud an-ne₂ ma-ra-an-šum₂ gu₂ an-še₃ he-ni-zig₃
a-a ugu₄-zu kug {d}lugal-ban₃-da-a
šul an-ne₂ zu diŋir-re-ne mu-še₃ mu-ri₂-in-sa₄
saŋ-ŋa₂ ŋal₂ <unk> UN-e bi₂-in-tuku-tuku
aga nam-lugal-la₂-ka še-er-ga-an ma-ra-ni-in-dug₄
ŋidru ud ul-le₂-a-ka zi nam-til₃-la-zu hu-mu-ni-ib₂-sikil-le
{d}ŋeštin-an-na nin₉ lugal-la-ke₄
ka lal₃ diŋir-re-ne-ke₄
e₂-gal ki ur₅ sag₉ du₃-a-za
hul₂-la-zu-u₃ ŋa₂-la nam-ta-dag-ge
nam-šita sag₉-ga-zu he₂-ma-gub
ra₂-zu-za muš nam-ba-an-tum₂-mu
nin-me-en₃ e₂ ki-tuš kug...
ama-ŋu₁₀ ur₅-ra-aš...
a-a-ŋu₁₀ an lugal...
munus ab₂ zid...<unk>...
amaš mah-bi...
nam-lugal niŋ₂ ud...
uŋ₃ gu₂-dirig-bi šu-ŋu₁₀-še₃...
a-nun-na diŋir...
ki nam tar-ba...
nam-sipad šul-gi-ra niŋ₂...pa e₃...
šul-gi si sa₂...
kalam-ma {d}utu-gin₇ ma-ni-in-e₃...
{ŋiš}gu-za bal gen₆-na...
sipad-de₃ di si sa₂...
ga-eš₈ si sa₂...
...aga...
...gal-gal...
...

Cuneiform:
<SURFACE>
...
...𒆠𒉈𒀯...
...𒊩𒈬𒈾𒉌𒅗...
...𒋻𒊏𒉌𒋗𒍣𒉈𒂷𒅈...
𒄑𒂞𒀀𒄑𒄩𒋗𒌫𒊏𒆕𒀀𒀀𒀭
𒀀𒀀𒍪𒀭𒆬𒄀𒉺𒈬𒉌𒀯𒀯
𒌓𒁀𒎏𒈬𒅗𒀭𒈾𒆤𒁀𒁺
𒀭𒎏𒄢𒈾𒆤𒁮𒀀𒉌𒆬𒀭𒈗𒌉𒁕𒉆𒁀𒁕𒀭𒋻𒊑
𒀬𒊏𒈾𒈬𒁕𒀭𒊨𒅇
𒀭𒆬𒊏𒌒𒋗𒆥𒈾𒅗𒋛𒈬𒈾𒉌𒅔𒁲
𒀀𒀀𒈬𒀭𒈗𒀭𒊑𒉈𒈨𒇷
𒌧𒃻𒂼𒁀𒅆𒈬𒉌𒅍
𒊕𒈪𒇇𒁶𒇻𒀀𒁀
𒂄𒄀𒄘𒊕𒁀𒈠𒉌𒅔...𒉺𒇻𒍣𒁉𒃶𒀀𒀭
𒈩𒉺𒀯𒈬𒌝𒆠𒈠𒀭𒁯
...𒈠𒁮𒈬𒈬𒈠𒀀𒁺
...𒈸𒀀𒈾𒈬𒌝𒌫𒈠𒀀𒄥
...𒋞𒆠𒂗𒄀𒊏𒅗𒉺𒌓𒁺𒁀𒉌𒀝
...𒋾𒆷𒈬𒈾𒀀𒌤
...𒅗𒌓𒄩𒁀𒁺
...
...𒋀𒀕𒆠𒈠<unk>
...𒉆𒈗𒁀𒈬
...
𒄑𒈸𒀀𒈾𒁉𒆠𒅎𒈠𒅆𒊒
𒍢𒅗𒆬𒁀𒈬𒁕𒀭𒁺𒇷
𒍠𒌓𒁺𒃲𒈤𒋀𒀕𒆠𒈠𒅗
𒅗𒄭𒅗𒂊𒁀𒀊𒌌𒀀𒂊
𒂄𒄀𒈗𒁄𒊷𒂵𒆤
𒀭𒈨𒇷𒉿𒈜𒁕𒉆𒈗𒇲𒈬𒂷𒊏𒀀𒋗𒄷𒈬𒊏𒀊𒌌𒌌
𒄑𒄯𒀭𒊑𒉈𒆤𒋛𒄷𒈬𒊏𒀊𒁲𒂊
𒃻𒌓𒊬𒊏𒃻𒍠𒈬𒅗𒆤𒄑𒄷𒈬𒊏𒀊𒋳𒄀
𒍢𒀀𒊏𒍪𒉌𒌓𒃶𒈠𒁺𒇷
𒃶𒅅𒌑𒋆𒁶𒆠𒁯𒊏𒄑𒈬𒈾𒉆
𒌓𒁀𒎏𒈬𒅗𒀭𒈾𒁕...
𒀭𒎏𒄢𒈾𒆤𒂄𒄀𒈗𒋀𒀊𒆠𒈠𒅗
𒈩𒇲𒍣𒁕𒉌...
𒂍𒃲𒈤𒉌𒂠𒌌𒆷...
𒁈𒈤𒀭𒆬𒄀𒈬𒂷𒊏𒀀...
𒁥𒆬𒂵𒈾𒊩...
𒉺𒇻𒂄𒄀𒄑𒄈𒃲𒍪...
𒊮𒆬𒉈𒀀𒍣𒈬𒈬𒅆𒌈𒄾𒄾
𒀀𒀀𒈬𒀭...𒈗𒍪𒌝
...𒌓𒁺𒈨𒇷
...<unk>𒉆𒈗𒇲𒍝𒍠𒊩𒈠𒊏𒉌𒅔𒅗
𒂄𒄀𒀫𒆬𒌅𒁕𒈬𒈨𒇷
𒀀𒄭𒀭𒈗𒌉𒁕𒈨𒇷
𒌫𒆬𒈬𒀀𒈬𒉌𒌈𒉽𒉽𒇷
𒁥𒆬𒈬𒀀𒉆𒈠𒊏𒉌𒋻
𒃻𒊷𒂵𒄩𒆷𒂷𒅅𒆷𒈨𒇷
𒀭𒆬𒋫...<unk>𒈠𒀠...
𒂷𒂊𒎏𒈨𒇷𒆬𒀭𒎏𒄢𒈾𒂼𒉆𒈗𒆷
𒊩𒍣𒊕𒁇𒊷𒉆𒎏𒀀𒁺𒈠
𒂄𒄀𒌨𒍑𒍪𒂷𒂊𒈨𒇷
𒌆𒈨𒉺𒀀𒈬𒁇𒊏𒃶𒈪𒌋𒌆
𒄭𒆬𒈬𒀀𒀀𒉈...<unk>𒅗𒂵
𒉺𒇻𒃻𒋛𒁲𒀀𒌅𒁕𒈨𒇷
𒅗𒆬𒈬𒋫𒉪𒃶𒅎𒋫𒀀𒅅
𒈬𒆬𒍪𒅗𒄀𒅎𒈠𒀊𒌌
𒋢𒀭𒃲𒃲𒉈𒆤𒉌𒇷𒃶𒀝𒆤
𒉺𒁲𒋻𒀭𒉌𒈠𒊏𒀭𒋧𒄘𒀭𒂠𒄭𒉌𒍣
𒀀𒀀𒆪𒍪𒆬𒀭𒈗𒌉𒁕𒀀
𒂄𒀭𒉌𒍪𒀭𒊑𒉈𒈬𒂠𒈬𒌷𒅔𒄷𒈿
𒊕𒂷𒅅<unk>𒌧𒂊𒉈𒅔𒌇𒌇
𒂇𒉆𒈗𒇲𒅗𒊺𒅕𒂵𒀭𒈠𒊏𒉌𒅔𒅗
𒉺𒌓𒌌𒉌𒀀𒅗𒍣𒉆𒋾𒆷𒍪𒄷𒈬𒉌𒌈𒂖𒇷
𒀭𒃾𒀭𒈾𒎐𒈗𒆷𒆤
𒅗𒋭𒀭𒊑𒉈𒆤
𒂍𒃲𒆠𒄯𒊷𒆕𒀀𒍝
𒄾𒆷𒍪𒅇𒂷𒆷𒉆𒋫𒁖𒄀
𒉆𒋖𒊷𒂵𒍪𒃶𒈠𒁺
𒁺𒍪𒍝𒈲𒉆𒁀𒀭𒁺𒈬
𒎏𒈨𒇷𒂍𒆠𒆪𒆬...
𒂼𒈬𒄯𒊏𒀸...
𒀀𒀀𒈬𒀭𒈗...
𒊩𒀖𒍣...<unk>...
𒁦𒈤𒁉...
𒉆𒈗𒃻𒌓...
𒌧𒄘𒋛𒀀𒁉𒋗𒈬𒂠...
𒀀𒉣𒈾𒀭...
𒆠𒉆𒋻𒁀...
𒉆𒉺𒇻𒂄𒄀𒊏𒃻...𒉺𒌓𒁺...
𒂄𒄀𒋛𒁲...
𒌧𒈠𒀭𒌓𒁶𒈠𒉌𒅔𒌓𒁺...
𒄑𒄖𒍝𒁄𒄀𒈾...
𒉺𒇻𒉈𒁲𒋛𒁲...
𒂵𒆜𒋛𒁲...
...𒂇...
...𒃲𒃲...
...